钦定古今图书集成/明伦汇编/官常典/第266卷 > 王隐
## 钦定古今图书集成/明伦汇编/官常典/第266卷 > 王隐

按《晋书》本传，“隐字处叔，陈郡陈人也。世寒素，父铨，历
阳令。少好学，有著述之志，每私录晋事及功臣行状，
未就而卒。隐以儒素自守，不交势援，博学多闻，受父
遗业，西都旧事，多所谙究。建兴中过江，丞相军谘祭
酒。涿郡祖纳雅相知重。纳好博奕，每谏止之。纳曰：‘聊用忘忧耳’。隐曰：‘盖古人遭时则以功达其道，不遇则
以言达其才，故否泰不穷也’。”当今晋未有书，天下大
乱，旧事荡灭，非凡才所能立。君少长王都，游宦四方，
华裔成败，皆在耳目，何不述而裁之？应仲远作《风俗
通》，崔子真作《政论》，蔡伯喈作《劝学篇》，史游作《急就章》，
犹行于世，便为没而不朽。当其同时，人岂少哉？而了
无闻，皆由无所述作也。故君子疾没“世而无闻。《易》称
‘自强不息’，况国史明乎得失之迹，何必博奕而后忘
忧哉！”纳喟然叹曰：“非不悦子之道，力不足也。”乃上疏
荐隐。元帝以草创务殷，未遑史官，遂寝不报。太兴初，
典章稍备，乃召隐及郭璞俱为著作郎，令撰《晋史》。豫
平王敦功，赐爵平陵乡侯。时著作郎虞预私撰《晋书》，
而生长东南，不知中朝事，数访于隐，并借隐所著书
窃写之，所闻渐广。是后更疾隐，形于言色。预既豪族，
交结权贵，共为朋党以斥隐。竟以谤免，黜归于家，贫
无资用，书，遂不就。乃依征西将军庾亮于武昌。亮供
其纸笔，书乃得成，诣阙上之。“隐虽好著述，而文辞鄙
拙，芜舛不伦。其书次第可观者，皆其父所撰，文体混
漫，义《不可解》”者，隐之作也。年七十馀，卒于家。